**L’evangeli de Joan i la primera carta**

**Informació i circumstàncies de l’autor de l’Evangeli de Joan**

Penso que l'autor de l'Evangeli de Joan és, molt possiblement,

l’anomenat Deixeble Estimat, en el text escrit cap a l'any 85.

També hi ha qui considera com a autor l'apòstol Joan

Joan Zebedeu, i Deixeble Estimat de Jesús (Jn 21, 20-23),

des del segle II.

Però, amb els coneixements actuals, això ja no es pot acceptar.

Qui escriu l'Evangeli de Joan és, molt probabilíssimament, una comunitat.

Quasi segur que l'autor de la carta i el de l'Evangeli

són el mateix. Quan Joan escriu, ja hi ha conflictes

amb els jueus i les sectes jueves.

En aquest Evangeli, no hi ha crides a la conversió,

sinó crides a creure en Ell, Jesús. Jesús no hi anuncia

el Regne, s'anuncia ell mateix.

Josefina Pagès

**L’Evangeli i la primera carta, i continguts**

No recordo d’on vaig treure la idea que, unes dècades després de la reforma cristiana (?) dels anys 70, Joan hauria volgut tornar a l’esperit cristià de les primeres dècades, és a dir, a l’esperit de Jesús. Hem fet un repàs del llibre en qüestió i n’hem tret aquest resum.

Exemples de fer el bé: Proporcionar vi bo als nuvis. / Parlar amb una dona. / Curar el fill del funcionari. / Curar l’home de la piscina. / Multiplicar els pans. / Perdonar l’adúltera. / Guarició del cec de naixement. / Resurrecció de Llàtzer.

Vuit accions bones (totes del començament de l’evangeli) estan molt bé, però... per a un llibre de vint capítols...

Errors de Joan: “Com hem d’actuar per fer les obres de Déu? – L’obra que Déu vol és aquesta: Que creguem en aquell que ell ha enviat” (cap. 6: 28-29). Insuficient!

“Qui menja la meva carn i beu la meva sang té vida eterna, i jo el ressuscitaré el darrer dia” (cap. 6: 54). Imaginària i insuficient!

Condemnats per no haver cregut (cap. 3: 18). Cosa impossible, per injusta.

“Els qui hauran fet el mal ressuscitaran condemnats” (5: 29). Molt discutible, però, en tot cas, creiem que ningú serà condemnat.

[Naltros creiem que no es tracta només de creure en Jesús, sinó també d’altres coses. I que no haver cregut no pot ser causa de condemna.]

Al voltant del cap. 8, s’expliquen un grup de discussions entre Jesús i els fariseus, ben inútils: Sobre la Paràbola del bon pastor – Jesús, la llum del món - Jesús, l’enviat del Pare – Jesús i Abraham – Discussió sobre el cec de naixement

Possible calúmnia contra Judes, pel perfum (cap. 12: 1-5).

El capítol 13 explica el rentat dels peus dels deixibles, i comprèn acusacions formals contra Judes (13: 2; 13: 18; i 13: 21-30). També preveu les negacions de Pere.

En el cap. 14 anuncia formalment la seva segona vinguda. I anuncia la baixada i l’acció de l’Esperit.

El capítol 15 és el que explica la gran paràbola del cep i les sarments. I també anuncia l’odi del món contra els seguidors de Crist, però, molt de compte, no diu odi per part de qui; si dels pobres o dels rics.

En el cap. 16 promet l’acció orientadora de l’Esperit. I també promet la seva segona vinguda.

El cap. 17 és una llarguíssima pregària de Jesús per a ell i els deixebles. Hi apareix una frase que certifica aquest sentit, molt religiós i ben poc cristià: “Jo prego per a ells i no prego per al món, sinó per als que tu m’has donat perquè són teus” (17: 9).

Una frase així, nosaltres creiem que desvirtua tot un document bíblic.

Els darrers capítols parlen de tot el procés de detenció, acusacions, procés i mort i resurrecció.

**La primera carta de Joan**

Aferrissats amb la il·lusió que potser en la carta donaria més de si, vam procedir a llegir-la. Realment aquesta carta és un pas endavant, però vam haver de suar, per trobarne algun exemple.

Per desgràcia, la primera observació va ser (o almenys pot ser acusada) de ser herètica, però de veritat. Apareix en el cap. 3, verset 9: “Els qui han nascut de Déu no pequen, perquè conserven dintre d’ells la llavor de Déu: no poden pecar perquè han nascut de Déu.” Un apòstol, i menys un evangelista, no pot dir això.

Allò que esperàvem no ens apareix fins al cap. 3, versets 17-18: “Si algú que posseeix béns en aquest món veu el seu germà que passa necessitat i li tanca les entranyes, com pot habitar dintre d’ell l’amor de Déu?”

“Fills meus, no estimem amb frases i paraules, sinó amb fets i de veritat.”

I al verset 23: “I aquest és el seu manament: que creguem en el nom del seu fill Jesucrist i que ens estimem els uns als altres.”

Doncs ens ha costat lectura i paciència trobar lo que buscàvem.

Però continua el tema fins al final de la Carta.

Al cap. 4, verset 7, diu: “Estimats meus, estimem-nos els uns als altres, perquè l’amor ve de Déu.” Verset 10: “L’amor consisteix en això: no som nosaltres els qui ens hem avançat a estimar Déu; ell ens ha estimat primer...” Verset 11: “Estimats meus, si Déu ens ha estimat tant, també nosaltres ens hem d’estimar els uns els altres.”

Verset 19: “Ja que Déu ens ha estimat primer, estimem-nos també nosaltres. Si algú afirmava: Jo estimo Déu, però no estima el seu germà, seria un mentider.”

Doncs, en conclusió, si agafem l’evangeli i la carta junts, sí que resulta que Joan (persona o comunitat) va tornar als objectius de Jesús: l’amor fraternal, expressat en fets.

Fins i tot “podria” ser que la carta fos una correcció de l’evangeli, ja que aquest el deuria escriure com a encàrrec de la comunitat, i la carta seria seva, i en aquesta hauria posat la seva pròpia doctrina. És opinió meva.

Antoni Ferret

Qui era el Deixeble Estimat?

Des de finals del segle primer, el Deixeble Estimat ha estat considerat que era [Joan Evangelista](https://ca.wikipedia.org/wiki/Joan_Evangelista). Els erudits han debatut sobre l'autoria dels [Escrits Joànics](https://ca.wikipedia.org/wiki/Escrits_Joànics) (l'Evangeli de Joan, Primera, Segona i Tercera Epístoles de Joan, i el llibre de l’Apocalipsi), almenys des del segle iii, però sobretot des de la [Il·lustració](https://ca.wikipedia.org/wiki/Il·lustració). Alguns erudits moderns creuen que cap d'ells fou escrit per l'apòstol Joan. Les opinions continuen dividides, però altres estudiosos teològics de renom continuen acceptant l'autoria tradicional. Colin G. Kruse afirma que, des el moment que Joan Evangelista ha estat anomenat constantment en els escrits de pares de l'Església, "és difícil de passar per alt aquesta conclusió, tot i la reticència generalitzada a acceptar-la per molts, però no tots, els estudiosos moderns. "Per tant, la veritable identitat de l'autor de l'[Evangeli de Joan](https://ca.wikipedia.org/wiki/Evangeli_de_Joan) segueix sent un tema de considerable debat.

Esments al «Deixeble Estimat»

A l'[Evangeli de Joan](https://ca.wikipedia.org/wiki/Evangeli_de_Joan) es fan diverses mencions a un *deixeble que Jesús estimava*, sense revelar mai el seu veritable nom. Està recolzat sobre el pit de [Jesús](https://ca.wikipedia.org/wiki/Jesús_de_Natzaret), durant [l'últim sopar](https://ca.wikipedia.org/wiki/Últim_Sopar), i li pregunta quin deixeble l'ha de lliurar;［[Joan 13:21-26](http://www.biblija.net/biblija.cgi?m=Jn+13%2C21-26&l=ca)］també apareix al peu de la creu, separat dels altres deixebles i al costat de la [mare de Jesús](https://ca.wikipedia.org/wiki/Maria_(mare_de_Jesús)).［[Joan 19:26-27](http://www.biblija.net/biblija.cgi?m=Jn+19%2C26-27&l=ca)］És qui corre juntament amb [Pere](https://ca.wikipedia.org/wiki/Simó_Pere) cap al sepulcre buit.［[Joan 20:1-10](http://www.biblija.net/biblija.cgi?m=Jn+20%2C1-10&l=ca)］També es troba al costat de Pere durant la tercera i última aparició del Jesús ressuscitat davant els seus deixebles en aquest Evangeli.［[Joan 21:20-22](http://www.biblija.net/biblija.cgi?m=Jn+21%2C20-22&l=ca)］Possiblement va morir a una edat molt avançada, ja que entre els seus seguidors va córrer la veu que no moriria mai.［[Joan 21:23](http://www.biblija.net/biblija.cgi?m=Jn+21%2C23&l=ca)］

**Àmplia varietat de posicions alterna****tives**

Hugh J. Schonfield, un acadèmic anglès del [Nou Testament](https://ca.wikipedia.org/wiki/Nou_Testament), creu que el «Deixeble Estimat» podria haver estat un sacerdot del temple que no va poder seguir Jesús en el seu ministeri a Galilea a causa del seu treball dins del temple de Jerusalem. Schonfield usa aquesta teoria per explicar la poca informació que dona el [quart Evangeli](https://ca.wikipedia.org/wiki/Evangeli_de_Joan) sobre els viatges de Jesús cap al nord en comparació amb les dades abundants que ofereix el llibre sobre Jerusalem, i especialment sobre els esdeveniments succeïts durant la setmana anterior a la crucifixió. La mateixa estructura de l'[Evangeli segons Sant Joan](https://ca.wikipedia.org/wiki/Evangeli_segons_Sant_Joan) no abasta majorment el ministeri de Jesús a Galilea.

Martin L. Smith escriu, en el seu llibre *"Lying Close to the Breast of Jesus",* que l'autor del [quart Evangeli](https://ca.wikipedia.org/wiki/Evangeli_de_Joan) decideix ocultar la seva veritable identitat, perquè els lectors d'aquest Evangeli acceptin fàcilment la proximitat afectiva existent entre aquest deixeble i Jesús, així com el seu testimoni.

Per la seva banda, altres autors reconeguts, com [Raymond E. Brown](https://ca.wikipedia.org/w/index.php?title=Raymond_E._Brown&action=edit&redlink=1) i [Oscar Cullmann](https://ca.wikipedia.org/wiki/Oscar_Cullmann), neguen que sigui possible conèixer la veritable identitat del deixeble, encara que és plausible que es tractés d'un antic seguidor de [Joan Baptista](https://ca.wikipedia.org/wiki/Joan_Baptista), que va començar a seguir Jesús a [Judea](https://ca.wikipedia.org/wiki/Judea) i va estar al seu costat a Jerusalem, i que era conegut del gran sacerdot del [Temple](https://ca.wikipedia.org/wiki/Temple_de_Jerusalem).

Els [Evangelis sinòptics](https://ca.wikipedia.org/wiki/Evangelis_sinòptics) no identifiquen amb el sol nom de "Joan" cap altre deixeble que no sigui l'Apòstol. Per la seva banda, [Eusebi de Cesarea](https://ca.wikipedia.org/wiki/Eusebi_de_Cesarea) (segle iv), que va donar crèdit a la hipòtesi de l'existència de "dos Joans", assenyala que l'autor del [quart Evangeli](https://ca.wikipedia.org/wiki/Evangeli_de_Joan) és l'[apòstol Joan](https://ca.wikipedia.org/wiki/Joan_l%27Apòstol), tot i que dubta de l'autoria de la Segona i la Tercera epístoles, així com de l'[Apocalipsi](https://ca.wikipedia.org/wiki/Apocalipsi).

Alguns intents de solució alternatius contemporanis, que apunten a una persona que pogués identificar-se com a «Deixeble Estimat», manifesten diferents dificultats, entre elles la no pertinença al grup dels "Dotze" i, per tant, la improbabilitat de la seva presència en l'[Últim Sopar](https://ca.wikipedia.org/wiki/Últim_Sopar).

Entre les propostes hi ha:

[Llàtzer](https://ca.wikipedia.org/wiki/Llàtzer_de_Betània). La identificació del «Deixeble Estimat» amb [Llàtzer de Betània](https://ca.wikipedia.org/wiki/Llàtzer_de_Betània) comença per assumir que, en algun altre lloc del [quart Evangeli canònic](https://ca.wikipedia.org/wiki/Evangeli_de_Joan), s'indica la identitat del «Deixeble Estimat». A partir d'aquesta premissa, alguns estudiosos van buscar consolidar la idea que Llàtzer era el «Deixeble Estimat». Aquests van basar el seu argument en el capítol en què es relata la resurrecció de [Llàtzer de Betània](https://ca.wikipedia.org/wiki/Llàtzer_de_Betània), en el qual s'observa una triple indicació que aquest era estimat per Jesús de manera especial: "Les germanes enviaren a dir a Jesús: «Senyor, aquell que estimes (*phileis*) està malalt»" ［[Joan 11:3](http://www.biblija.net/biblija.cgi?m=Jn+11%2C3&l=ca)］; "Jesús estimava ( *ēgápa*) Marta i la seva germana i Llàtzer"［[Joan 11:5](http://www.biblija.net/biblija.cgi?m=Jn+11%2C5&l=ca)］; "Jesús començà a plorar. Els jueus deien: «Mireu com l'estimava (*ephílei*)!» "［[Joan11: 35-36](http://www.biblija.net/biblija.cgi?m=Jn+11%2C35-36&l=ca)］. A aquests textos se suma l'expressió posada en llavis de Jesús per designar Llàtzer: "«Llàtzer, el nostre amic (*Philos*) ...»"［[Joan 11:11](http://www.biblija.net/biblija.cgi?m=Jn+11%2C11&l=ca)］. En la mateixa línia, Sanders relaciona la resurrecció de [Llàtzer](https://ca.wikipedia.org/wiki/Llàtzer_de_Betània) amb l'opinió que el «Deixeble Estimat» no moriria. [[Joan 21:22](http://www.biblija.net/biblija.cgi?m=Jn+21%2C22&l=ca)］Amb tots aquests pressupòsits, es va arribar a proposar que "Llàtzer" era un pseudònim de Joan, el fill de Zebedeu, després de ressuscitat. Una detallada bibliografia sobre aquest punt es troba en el llibre de Spicq. En realitat, la hipòtesi no era nova, ja que havia estat tractada dècades abans sense rebre acceptació.

Redactat seguint textos de diversos autors.

Josefina Pagès